Motörhead

**Motörhead**, բրիտանական հևի մետալ խումբ, մեծ ազդեցություն է թողել ծանր երաժշտության զարգացման վրա՝ հատկապես սպիդ-մետալ ժանրի առաջացման գործընթացում, թեև նրանց երաժշտությունը այդ ժանրի հետ ընդհանուր քիչ բան ունի։ Խմբի երաժշտությունը կարելի է բնութագրել որպես հարդ ռոք, փանկ ռոք և պրոտո թրեշի համադրություն։

Խումբը կազմավորվել է 1975 թվականին բասիստ, վոկալիստ և բառերի հեղինակ Յան Ֆրեզեր Քիլմիսթրի կողմից, ով հայտնի և նաև Լեմի մականունով (*Ian Fraser «Lemmy» Kilmister*)։ Լեմին խմբի բոլոր ժամանակների միակ մշտական անդամն է։ Խումբը սովորաբար ներկայանում էր եռյակով։ Խումբը հայտնի է դարձել 1980-ական թվականների սկզբին, երբ Ace of Spades ալբոմը ստացել է ոսկե կարգավիճակ՝ բրիտանական հիտ պարադում զբաղեցնելով 4-րդ հորիզոնականը և երբ իր թողարկումից 5 օր հետո No Sleep 'til Hammersmith համերգային ալբոմը զբաղեցրել է 1-ին հորիզոնականը։ Վերոնշյալ ալբոմները Overkill և Bomber ալբոմների հետ միասին խմբին պարգևել են բրիտանական հիմնական հարդ ռոք խմբի համբավը։

Չնայած որ Motörhead-ի երաժշտությունը հաճախ դասում են հևի մետալ, սպիդ մետալ կամ թրեշ մետալ ժանրերի շարքին, Լեմին նախընտրում է իր երաժշտությունը համարել ռոքնռոլ։ Խումբը հիմանակնում երգում է պատերազմի, չարի և բարիի հակամարտության, իշխանության չարաշահման, անկանոն սեռական հարաբերությունների և թմրանյութերի չարաշահման մասին։ Խմբի տարբերանշանի վրա պատկերված է այսպես կոչված «War-Pig»-ը որն առաջին անգամ հայտնվել է 1977 թվականին (պատկերը առաջին անգամ ստեղծվել է ռոք միջավայրում հայտնի նկարիչ Ջո Պետանյոի կողմից) ալբոմի շապիկի վրա և այդ պահից սկսած զանազան տարբերակներով պատկերված է նաև խմբի մյուս ալբոմների շապիկներում։

## Վաղ տարիներ
thumb|«War-Pig»՝ Motörhead-ի խորհրդանիշ պատկերը|ձախից
Այն ամենից հետո ինչ Լեմիին թմրանյութեր չարաշահելու պատճառով վռնդել են Hawkwind խմբից, նա որոշել է նոր խումբ հիմնել Bastard («Տականք») անվանումով, սակայն խմբի մենեջերը նրան այդ մտքից հետ է քաշել, պատճառաբանելով որ խումբը այդ անվանումով դժվար թե հայտնի դառնա։ Այդ կերպ Լեմին որոշել է խմբին անվանել Motörhead (Hawkwind խմբի համար նրա հեղինակած երգի անունով)։Ամերիկական ժարգոնով «Motorhead» նշանակում է «ամֆետամինային թմրամոլ»։ Լեմին հայտարարել է թե խումբը պետք է դառնա «աշխարհի ամենակեղտոտ ռոքնռոլ խումբը» («the dirtiest rock n' roll band in the world»)։ Խմբի առաջին կազմը բացի Լեմիից (բաս կիթառ և վոկալ) ներառում էր Լարի Ուոլիսին (կիթառ), և Լուկաս Ֆոքսին (հարվածային գործիքներ)։ Խումբը առաջին անգամ ելույթ է ունեցել 1975 թվականի հուլիսի 20-ին։ Առաջին ալբոմի ձայնագրության ժամանակ Ֆոքսի փոխարեն նվագել է Ֆիլ Թեյլորը (առավել հայտնի է «կեղտոտ կենդանի» մականունով)։ Այնուամենայնիվ United Artists Records-ը դժգոհ է մնացել ձայնագրությունից և *On Parole* դեբյուտային ալբոմը լույս է տեսել 1979 թվականին, այն ամենից հետո ինչ խումբը *Overkill* և *Bomber* ալբոմներից հետո հայտնի էր դարձել։ Որոշելով որ խմբին երկրորդ կիթառիստ է անհրաժեշտ, Լեմին խումբ է հրավիրում Էդի Կլարկին, սակայն Ուոլիսը շուտով հատարարել է որ լքում է խումբը։ Այդպիսով կիթառիստերից խմբում մնացել է միայն Կլարկը իսկ երկու կիթառիստենրի մասին միտքը այդպես էլ չի իրագործվել։ Խումբը մեծ հաջողությունների է հասել իր «դասական» կազմով, որի մեջ էին մտնում Լեմին, Կլարկը և Թեյլորը։ Հենց այդ տրիոն էլ *Ace Of Spades* և համերգային *No Sleep 'til Hammersmith* ալբոմների թողարկումներից հետո հասել է իր հաջողության գագաթնակետին։

## Սկավառակագրություն
* *On Parole* — 1975 (լույս է տեսել 1979 թվականին)
* *Motörhead* — 1977
* *Overkill* — 1979
* *Bomber* — 1979
* *Ace of Spades* — 1980
* *Iron Fist* — 1982
* *Another Perfect Day* — 1983
* *Orgasmatron* — 1986
* *Rock 'N' Roll* — 1987
* *1916* — 1991
* *March ör Die* — 1992
* *Bastards* — 1993
* *Sacrifice* — 1995
* *Overnight Sensation* — 1996
* *Snake Bite Love* — 1998
* *We Are Motörhead* — 2000
* *Hammered* — 2002
* *Inferno* — 2004
* *Kiss of Death* — 2006
* *Motörizer* — 2008
* *The Wörld Is Yours* — 2010
* *Aftershock* — 2013
* *Bad Magic* — 2015

### Տրիբյուտ ալբոմներ
1997 թվականից սկսած, Motörhead-ի պատվին թողարկվել է տրիբյուտ ալբոմներ, որոնք թողարկվել են տարբեր ժամանակներում տարբեր կատարողների կողմից։ Ժանրերը որոնցում ստեղծագործում էին երաժիշտները տատանվում էին պանկ ռոքից, հարդ ռոքից և ռոքից մինչև բլեք, դեֆ և ինդուստրիալ

* *Built for Speed: A Motörhead Tribute*
* *A Motorhead Tribute*
* *Tribute to Motorhead*
* *Dead Forever: Tribute to Motörhead*thumb|Motörhead-ը Պորտ-Տոլբոտեում՝ համերգի ժամանակ (1982)
* *Killed By Death*: 1997, MAKE 'EM DEAF FOREVER — A TRIBUTE TO THE LOUDEST BAND IN THE WORLD — MOTORHEAD
* *Homenaje a Motörhead*
* *Remember Me Now… I’m Motörhead*
* *Motörmorphösis — A Tribute to Motörhead Part 1*
* *Saint Valentine’s Day Massacre — Tribute to Motorhead*
* *Strength to Endure — A Tribute to Ramones and Motorhead*
* *Sheep In Wolves' Clothing* 2008

## Խմբի կազմ

;Վերջին կազմը
* Յան Ֆրեզեր Քիլմիսթր — բաս կիթառ, լիդ վոկալ (1975—2015; մահացել է 2015 թվականին)
* Ֆիլ Քեմպբել — կիթառ, բեք վոկալ (1984—2015)
* Միկի Դի — հարվածային գործիքներ (1992—2015)

;Նախկին անդամներ
* Լարի Ուոլիս — կիթառ, բեք վոկալ (1975—1976; մահացել է 2019 թվականին)
* Լուկաս Ֆոքս — հարվածային գործիքներ (1975)
* Ֆիլ «Կեղտոտ կենդանի» Թեյլոր — հարվածային գործիքներ (1975—1984, 1987—1992; հյուրախաղ 2014 թվականին; մահացել է 2015 թվականին)
* Էդդի «Ֆասթ» Քլարք — կիթառ, բեք վոկալ (1976—1982; հյուրախաղ 2014 թվականին; մահացել է 2018 թվականին)
* Բրայան «Ռոբբո» Ռոբերթսոն — կիթառ, բեք վոկալ, երբեմն ստեղնաշարային(1982—1983)
* Միկ «Վյորզել» Բյորթսոն — կիթառ, բեք վոկալ (1984—1995; մահացել է 2011 թվականին)
* Փիթ Գիլ — հարվածային գործիքներ (1984—1987)
;Համերգային երաժիշտներ
* Հարի Բոուլեր — հարվածային գործիքներ (1991)
* Թոմի Օլդրիջ — հարվածային գործիքներ (1992)
* Յութ Տոդ — կիթառ (2003; մի քանի համերգների ժամանակ փոխարինել է Ֆիլ Քեմպբելին, երբ վերջինիս մայրը մահացել էր)
* Մեթ Սորում — հարվածային գործիքներ (2009; փոխարինել է Միքի Դիին ԱՄՆ-ում համերգային տուրի ժամանակ)

### Ժամանակագրական աղյուսակ

## Ծանոթագրություններ

## Գրականություն
**Պրոֆիլային**։
* 

## Արտաքին հղումներ
* 
* 
* 

Կատեգորիա:1975 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Անգլիական երաժշտական խմբեր
Կատեգորիա:Բրիտանական երաժշտական խմբեր
Կատեգորիա:Բրիտանական հևի մետալ խմբեր
Կատեգորիա:Բրիտանական ռոք երաժշտական խմբեր
Կատեգորիա:Երաժշտություն
Կատեգորիա:Հարդ ռոք երաժշտական խմբեր
Կատեգորիա:Հևի մետալ
Կատեգորիա:Ռոք խմբեր